FAKTA OM CORONAVIRUS

Coronavirus er en familie af virus, der kan være årsag til milde forkølelser, men også til alvorlige infektioner i luftvejene.

Det nye virus hedder officielt SARS-CoV-2, men har verden over beholdt navn med corona.

Sygdommen, som virusset forårsager, hedder Covid-19 (Corona Virus Disease 2019).

De første tilfælde blev fundet i storbyen Wuhan i Hubei-provinsen i det østlige Kina i december 2019.

Alvorlighed

80 procent af tilfældene giver milde symptomer, som ikke kræver indlæggelse.

15 procent må indlægges på sygehus.

5 procent indlægges på intensiv afdeling.

Dødeligheden ligger på cirka to procent.

Alvorlig sygdom ses primært hos ældre og svækkede med kroniske sygdomme.

Kilder: Statens Serum Institut og Sundhedsstyrelsen